Návrh

**Kúpna zmluva**

**na nákup mikrobusov**

**č. OVO2-2019/000629 –xx**

uzavretá podľa § 409 a nasl. Obchodného zákonníka a zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon č. 343/2015 Z.z.“) (ďalej len „Kúpna zmluva“)

medzi zmluvnými stranami

**Kupujúci:**

Názov: Slovenská republika zastúpená

 Ministerstvom vnútra Slovenskej republiky

Sídlo: Pribinova 2, 812 72 Bratislava – Staré Mesto

IČO: 00 151 866

IBAN: SK0981800000007000169334

SWIFT: SPSRSKBA

IČO 00151866

Zastúpený: Ing. Martin Fleischer – generálny riaditeľ sekcie ekonomiky MV SR na základe plnej moci č. p. KM-OPS4-2018/001604-223 z dňa 1.6.2018

a

 (ďalej len „**Kupujúci**“)

**Predávajúci:**

Obchodné meno:

Sídlo:

Právna forma:

Oprávnený konať v mene spoločnosti:

IČO:

DIČ:

IČ DPH:

Bankové spojenie:

Číslo účtu:

IBAN:

Tel.:

Fax:

 (ďalej len „**Predávajúci**")

**(Predávajúci** a **Kupujúci** spolu aj ako „**Zmluvné strany“**)

**Úvodné ustanovenia**

1. Zmluvné strany uzatvárajú túto Kúpnu zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xxxx dňa xx.xx.2019 pod značkou xxxxx - MST s názvom „Nákup mikrobusov“ (ďalej len „verejné obstarávanie“). Prostredníctvom Kupujúceho budú organizácii v jeho zriaďovateľskej pôsobnosti **Športové centrum polície, so sídlom Romanova 37, 851 02 Bratislava, IČO: 00735353** (ďalej len „Športové centrum polície“) v súlade s touto Kúpnou zmluvou dodávané tovary a poskytované súvisiace služby.
2. Základným účelom tejto Kúpnej zmluvy je v súlade s výsledkom verejného obstarávania zabezpečenie dodania predmetu zákazky podľa článku 1 a Prílohy č. 1 tejto Kúpnej zmluvy.

**Článok 1**

**Predmet zmluvy**

1. Predmetom tejto Kúpnej zmluvy je záväzok Predávajúceho dodať Kupujúcemu riadne a včas v súlade s Prílohou č. 1 tejto zmluvy jeden kus 7 miestneho mikrobusu a 2 kusy 8 miestnych mikrobusov (ďalej len „predmet zmluvy“ alebo „tovar“) a previesť na Kupujúceho vlastnícke právo k predmetu zmluvy a záväzok Kupujúceho predmet zmluvy prevziať a zaplatiť zaň dohodnutú kúpnu cenu v zmysle čl. 3 tejto zmluvy.
2. Predmet zmluvy je podrobne špecifikovaný v Opise predmetu zákazky, technické požiadavky (ďalej len „**OPZ**“), použitom v súťažných podkladoch vo verejnom obstarávaní, ako aj v ponuke Predávajúceho predloženej do vereného obstarávania (ďalej len „**Ponuka**“). OPZ tvorí prílohu 1.A tejto Kúpnej zmluvy a Ponuka tvorí prílohu č. 1.B tejto Kúpnej zmluvy.
3. Predávajúci sa zaväzuje, že v rámci kúpnej ceny súčasne dodá:
* návod na obsluhu a údržbu v slovenskom jazyku, vrátane dodávanej výbavy vozidla,
* servisnú záručnú knižku (alebo jej ekvivalent) v slovenskom jazyku,
* rezervné koleso,
* sadu základného náradia (kľúč na matice/skrutky kolies a kľuka zdviháku) a zdvihák,
* podložky na upevnenie tabuliek s evidenčným číslom.
1. Súčasťou dodania predmetu tejto zmluvy v rámci kúpnej ceny je doprava do miesta plnenia, poučenie a zaškolenie obsluhy (pre minimálne (3) osoby na každé dodané vozidlo) v nasledovnom rozsahu:
* obsluha samotného vozidla,
* základná údržba vozidla,
* jazda na spevnených a nespevnených komunikáciách a jazda v teréne, spolu celkom dvadsať (20) km na vozidlo.

**Článok 2**

**Dodacie podmienky a nadobudnutie vlastníckeho práva**

1. Predávajúci sa zaväzuje protokolárne odovzdať celý predmet zmluvy Kupujúcemu podľa prílohy č. 1 tejto Kúpnej zmluvy v lehote do štyroch (4) mesiacov odo dňa nadobudnutia účinnosti tejto Kúpnej zmluvy.
2. Miestom dodania predmetu zmluvy je Športové centrum polície, Romanova 37, 851 02 Bratislava.
3. Termín predchádzajúceho oznámenia dodania predmetu zmluvy do miesta dodania predmetu zmluvy je minimálne tri (3) pracovné dni pred dňom dodania. V prípade predchádzajúceho neoznámenia dodania predmetu zmluvy Kupujúci nie je povinný dodávaný predmet zmluvy prevziať v deň jeho doručenia. Predchádzajúce oznámenie dodania predmetu zmluvy Predávajúci zrealizuje v čase od 8:00 hod. do 15:00 hod telefonickým oznámením kontaktnej osobe zo Športového centra polície, tel: 0905673482 a následne e-mailom na adresu mincik@scpolicie.sk
4. Predmet zmluvy musí byť dodaný v súlade s Prílohou č. 1 tejto Kúpnej zmluvy. Prebratie predmetu zmluvy dodaného do miesta dodania Predávajúcim sa uskutoční fyzickým prevzatím predmetu zmluvy, kontrolou množstva a kvality dodaného predmetu zmluvy a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené množstvo dodaného predmetu zmluvy, vyjadrenie, či dodávka predmetu zmluvy je úplná a či pri prevzatí predmet zmluv zodpovedá požiadavkám podľa prílohy č. 1 tejto Kúpnej zmluvy. V preberacom protokole Kupujúci vyznačí riadne dodanie predmetu zmluvy. V prípade vád predmetu zmluvy sa vady vyznačia v preberacom protokole a ten môže byť podkladom pre fakturácie až po odstránení vád predmetu zmluvy.
5. Kupujúci nadobúda vlastnícke právo k predmetu zmluvy podpisom preberacieho protokolu s vyznačením riadneho dodania predmetu zmluvy.

**Článok 3**

**Kúpna cena**

* 1. Kúpna cena za predmet zmluvy je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 87/1996 Z. z. o cenách v znení neskorších predpisov dohodou zmluvných strán ako cena maximálna vo výške uvedenej v Prílohe č. 2 tejto Kúpnej zmluvy.
	2. Kúpnou cenou sa rozumie cena za predmet zmluvy vrátane všetkých ekonomicky oprávnených nákladov Predávajúceho vynaložené v súvislosti s dodaním predmetu zmluvy (colných a daňových poplatkov, dopravy do miesta dodania uvedeného v čl. 2 bode 2.2 tejto Kúpnej zmluvy, náklady na obalovú techniku, balenie a vykládku a primeraného zisku).
	3. Cena za predmet zmluvy musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase dodania predmetu zmluvy.
	4. Maximálna cena za predmet zmluvy, ktorá bola predmetom ponuky je špecifikovaná v prílohe č. 2 tejto Kúpnej zmluvy a je stanovená ako maximálna bez DPH.
	5. V prípade, že sa počas doby trvania tejto kúpnej zmluvy Predávajúci, ktorý je neplatcom DPH stane platcom DPH, za celkovú zmluvnú cenu podľa tejto kúpnej zmluvy sa bude považovať výlučne cena bez DPH. DPH v takomto prípade znáša v celom rozsahu Predávajúci.
	6. Dohodnutú cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán, v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom č. 343/2015 Z. z..

**Článok 4.**

**Platobné podmienky**

1. Kupujúci sa zaväzuje za dodaný predmet zmluvy zaplatiť Predávajúcemu dohodnutú kúpnu cenu v zmysle čl. 3 tejto Kúpnej zmluvy na základe faktúry vystavenej Predávajúcim po dodaní predmetu zmluvy a podpísaní preberacieho protokolu s vyznačením riadneho dodania predmetu zmluvy.
2. Dohodnutá splatnosť faktúry je tridsať (30) dní odo dňa jej doručenia Kupujúcemu. Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry je preberací protokol.
3. Faktúra musí byť odoslaná formou doporučenej zásielky. Faktúra, ktorá nemá náležitosti daňového dokladu alebo obsahuje nesprávne údaje bude vrátená na prepracovanie Predávajúcemu. V takomto prípade začína splatnosť faktúry plynúť jej novým doručením Kupujúcemu vo forme doporučenej zásielky.
4. Všetky faktúry budú uhrádzané výhradne bezhotovostne prevodným príkazom na účet Predávajúceho uvedený v záhlaví tejto Kúpnej zmluvy. Kúpna cena sa považuje za uhradenú dňom odpísania finančných prostriedkov z účtu kupujúceho uvedeného v záhlaví tejto zmluvy, v časti Kupujúci.
5. Kupujúci neposkytne Predávajúcemu žiaden preddavok.

**Článok 5**

**Záručná doba a zodpovednosť za vady**

* 1. Záručná doba predmetu tejto zmluvy je dvadsaťštyri 24 mesiacov alebo 100 tis. najazdených kilometrov, podľa toho čo nastane skôr. Záruka na prehrdzavenie karosérie (zvnútra von) sa požaduje minimálne 6 rokov.
	2. Záručná doba začína plynúť odo dňa prevzatia predmetu zmluvy. Dátum prevzatia predmetu zmluvy bude uvedený na preberacom protokole.
	3. Predávajúci sa zaväzuje v prípade vady predmetu zmluvy zabezpečiť servis do dvadsaťštyri (24) hodín od uplatnenia reklamácie a odstrániť vadu najneskôr v lehote do desiatich (10) dní odo dňa uplatnenia reklamácie. V prípade nemožnosti odstrániť vadu do desiatich (10) dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu tovaru, čo nemá vplyv na zaplatenie zmluvnej pokuty podľa článku 7 bod 7.1. písm. c) tejto Kúpnej zmluvy.
	4. Predávajúci sa zaväzuje bezplatne odstrániť oprávnené reklamácie vád dodaného tovaru. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
	5. Predpredajný servis zabezpečí predávajúci vo svojich servisných strediskách alebo v servisných strediskách svojich zmluvných partnerov a zároveň predávajúci garantuje počas záručnej doby vykonávanie bezplatných úkonov autorizovaného servisu v rozsahu záručných podmienok, vo vlastných servisných strediskách alebo servisných strediskách svojich zmluvných partnerov výlučne na vlastné náklady.
	6. Predávajúci sa zaväzuje v rámci poskytovania autorizovaného záručného servisu dodávať kupujúcemu originálne náhradne dielce, príslušenstvo a ostatné dodávané komponenty základnej a doplnkovej výbavy dodaného tovaru.
	7. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.
	8. Kupujúci je oprávnený v prípade dodania vadného tovaru požadovať:

a) odstránenie vád predmetu zmluvy, ak sú opraviteľné, možnosť bezodplatného poskytnutia náhradného vozidla

b) výmenu vadného predmetu zmluvy.

* 1. Právo voľby uplatneného nároku podľa bodu 5.8. písm. a), b) tohto článku musí kupujúci uviesť v písomne uplatnenej reklamácii. V opačnom prípade má právo voľby predávajúci.
	2. Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok 6**

**Práva a povinnosti zmluvných strán**

1. Predávajúci prehlasuje, že predmet zmluvy nie je zaťažený právami tretích osôb.
2. Predávajúci je povinný:
3. dodať predmet zmluvy Kupujúcemu v dohodnutom množstve, rozsahu, kvalite, v požadovaných parametroch, v bezchybnom stave a dohodnutej lehote.
4. Kupujúci je povinný:
5. protokolárne prebrať bezchybný predmet zmluvy v deň určený Predávajúcim v oznámení podľa článku 2. bod 2.3 tejto Kúpnej zmluvy,
6. riadne a včas zaplatiť kúpnu cenu dohodnutú v článku 3. tejto Kúpnej zmluvy.
7. V Prílohe č. 3 tejto Kúpnej zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Kúpnej zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
8. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Kúpnej zmluvy, a to bezodkladne.
9. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
10. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
11. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
12. Predávajúci vyhlasuje, že v čase uzatvorenia Kúpnej zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.

**Článok 7**

**Zmluvné pokuty a úroky z omeškania**

1. Pre prípad nedodržania podmienok tejto Kúpnej zmluvy sa zmluvné strany dohodli na nasledovných sankciách:
2. za omeškanie Predávajúceho s dodaním predmetu zmluvy v lehote podľa čl. 2 bod 2.1 tejto Kúpnej zmluvy mu vzniká povinnosť uhradiť Kupujúcemu zmluvnú pokutu vo výške 0,05% z ceny celého predmetu zmluvy, a to za každý aj začatý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie alebo užívanie predmetu zmluvy, alebo iných dokladov/súčastí predmetu zmluvy, ktoré je Predávajúci povinný predložiť Kupujúcemu podľa tejto Kúpnej zmluvy,
3. za omeškanie Kupujúceho so zaplatením kúpnej ceny je Predávajúci oprávnený uplatniť si voči Kupujúcemu úrok z omeškania v zákonnej výške z nezaplatenej ceny, a to za každý aj začatý deň omeškania,
4. za omeškanie Predávajúceho s odstránením vady predmetu zmluvy v lehote podľa čl. 5 bod 5.3. tejto Kúpnej zmluvy je Kupujúci oprávnený uplatniť si od Predávajúceho zmluvnú pokutu vo výške 0,05% z ceny celého predmetu zmluvy, a to za každý aj začatý deň omeškania.
	1. Nárok na zmluvnú pokutu nevzniká vtedy, ak sa preukáže že omeškanie je spôsobené okolnosťami vylučujúcimi zodpovednosť (vyššia moc).
	2. Pre účely tejto Kúpnej zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nedodanie predmetu zmluvy trvá len po dobu pôsobenia vyššej moci, najviac však dva (2) mesiace od jej vzniku. Po uplynutí tejto doby sa zmluvné strany dohodnú na ďalšom postupe. Ak nedôjde k dohode, môže ktorákoľvek zmluvná strana písomne odstúpiť od tejto Kúpnej zmluvy.
	3. V prípade, že predmet zmluvy nemôže byť Predávajúcim dodaný v dohodnutom termíne z dôvodov zavinených Kupujúcim, je Predávajúci oprávnený požadovať náhradu preukázanej škody podľa Obchodného zákonníka počínajúc piatym týždňom omeškania.
	4. Zmluvnú pokutu zaplatí Predávajúci Kupujúcemu v lehote pätnásť (15) dní odo dňa doručenia faktúry do sídla Predávajúceho.
	5. Zaplatením zmluvnej pokuty nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

**Článok 8**

**Skončenie zmluvy**

1. Zmluvné strany sa dohodli, že túto Kúpnu zmluvu je možné skončiť:
2. písomnou dohodou zmluvných strán,
3. písomným odstúpením od tejto Kúpnej zmluvy v prípade jej podstatného porušenia.
4. Odstúpenie od tejto Kúpnej zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od tejto Kúpnej zmluvy a je účinné dňom jeho doručenia druhej zmluvnej strane. V prípade pochybností sa má za to, že je odstúpenie od tejto Kúpnej zmluvy doručené druhej zmluvnej strane tretí deň po jeho odoslaní. Doručuje sa zásadne na poslednú známu adresu zmluvnej strany.
5. Za podstatné porušenie tejto Kúpnej zmluvy sa považuje:
6. omeškanie Predávajúceho s dodaním predmetu zmluvy oproti dohodnutej lehote dodania predmetu zmluvy podľa čl. 2 bod 2.1 tejto Kúpnej zmluvy o viac ako dva kalendárne (2) týždne bez uvedenia dôvodu, ktorý by omeškanie ospravedlňoval (vyššia moc),
7. ak kúpna cena bude fakturovaná v rozpore s podmienkami dohodnutými v tejto Kúpnej zmluve,
8. Predávajúci dodá Kupujúcemu predmet zmluvy takých parametrov, ktoré sú v rozpore s OPZ,
9. Predávajúci poruší povinnosti podľa čl. 6 bod 6.5. až 6.9 tejto Kúpnej zmluvy.
10. Kupujúci je oprávnený písomne odstúpiť od tejto Kúpnej zmluvy aj ak:
	1. v čase jej uzavretia existoval dôvod na vylúčenie Predávajúceho pre nesplnené podmienky podľa § 32 ods. 1 písm. a) zákona 343/2015 Z. z.
	2. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
	3. v čase uzavretia tejto zmluvy alebo počas doby trvania jej platnosti a účinnosti nebol Predávajúci zapísaný v registri partnerov verejného sektora podľa zákona č. 315/2016 Z. z. alebo, ak bol z tohto registra vymazaný,
	4. Predávajúci vstúpil do likvidácie,
	5. voči Predávajúcemu sa začal konkurz alebo reštrukturalizácia.
11. Vzájomne poskytnuté plnenia, poskytnuté do dňa odstúpenia od tejto Kúpnej zmluvy si Zmluvné strany ponechajú. Predávajúci má nárok na náhradu dôvodných a preukázateľne vynaložených nákladov do dňa odstúpenia od tejto Kúpnej zmluvy.

**Článok 9**

**Ochrana a zabezpečenie dôverných informácií**

9.1. V súvislosti s dôvernými informáciami sprístupnenými druhej zmluvnej strane je každá zmluvná strana povinná uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím osobám bez predchádzajúceho písomného súhlasu druhej zmluvnej strany a ani ich využívať iným spôsobom, ako na naplnenie účelu tejto Kúpnej zmluvy. Uvedené sa netýka prípadov, ak má zmluvná strana povinnosť zverejniť informácie podľa osobitného predpisu.

**Článok 10**

**Spoločné a záverečné ustanovenia**

1. Táto Kúpna zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
2. Kontaktnou osobou za Predávajúceho vo veciach plnenia tejto Kúpnej zmluvy: je: xxxxxxxxxxxxxx (doplní uchádzač).
3. Kontaktnou osobou za Kupujúceho ku konaniu vo veciach plnenia tejto Kúpnej zmluvy je .................., tel. č. ...................
4. Túto Kúpnu zmluvu je možné meniť alebo dopĺňať len formou písomných a očíslovaných dodatkov, obojstranne odsúhlasených oboma zmluvnými stranami, ktoré sa po nadobudnutí účinnosti stanú neoddeliteľnou súčasťou tejto Kúpnej zmluvy.
5. Táto Kúpna zmluva je vyhotovená v piatich (5) rovnopisoch s platnosťou originálu, z ktorých Kupujúci obdrží tri (3) vyhotovenia a Predávajúci dve (2) vyhotovenia.
6. Práva a povinnosti zmluvných strán výslovne neupravené touto Kúpnou zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky. Prípadné spory, ktoré vzniknú z tejto Kúpnej zmluvy, sa budú zmluvné strany snažiť riešiť predovšetkým dohodou, ktorá musí mať písomnú formu a v prípade, že sa zmluvné strany nedohodnú, bude spory z kúpnej zmluvy rozhodovať vecne a miestne príslušný súd SR.
7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového účtu je potrebné o tejto skutočnosti vyhotoviť písomný dodatok ku Kúpnej zmluve.
8. Zmluvné strany vyhlasujú, že sa s touto Kúpnou zmluvou oboznámili a s jej obsahom súhlasia, na znak čoho pripájajú svoje podpisy.
9. Práva a povinnosti z tejto Kúpnej zmluvy prechádzajú aj na právnych nástupcov Predávajúceho.
10. Neoddeliteľnou súčasťou tejto Kúpnej zmluvy je:
* Príloha č. 1 - Opis predmetu zákazky, technická špecifikácia (Príloha č. 1A) a vlastný návrh plnenia Predávajúceho, ktorý predložil do verejného obstarávania (Príloha č. 1B)
* Príloha č. 2 - Návrh na plnenie kritéria na vyhodnotenie ponúk
* Príloha č. 3 Zoznam subdodávateľov

 za Predávajúceho za Kupujúceho

 v ....................... , dňa ..........2019 v Bratislave, dňa ................2019

 Ing. Martin Fleischer

 generálny riaditeľ sekcie ekonomiky